อยากมีบ้าน
&nbsp;
17 ส.ค. 2554

....ทีมข่าวการเงิน
ธนาคารนครหลวงไทยรุกสินเชื่อบ้านต่อเนื่อง หลังประกาศเพิ่มสัดส่วนสินเชื่อรายย่อย
ล่าสุดเสนอโปรโมชันสินเชื่อบ้านดอกเบี้ยคงที่ 2 ปีแรก เริ่มต้นที่ 1.75% ต่อปี วงเงินกู้สูงสุด 95% ของราคาประเมิน ระยะเวลากู้นาน 30 ปี 
ป๊ะป๋า ชัยวัฒน์ อุทัยวรรณ์ ประธานเจ้าหน้าที่บริหารและกรรมการผู้จัดการใหญ่ ธนาคารนครหลวงไทย บอกว่า ลูกค้ารายย่อยที่ต้องการซื้อที่อยู่อาศัยสำหรับบ้านใหม่ในโครง การที่ธนาคารร่วมสนับสนุนอัตราดอกเบี้ยพิเศษ 2 ทางเลือก 
ได้แก่ ทางเลือกที่ 1 อัตราดอกเบี้ยคงที่ 2 ปีแรก ปีที่ 1 เท่ากับ 1.75% ต่อปี ปีที่ 2 เท่ากับ 5% ต่อปี หลังจากนั้นคิดอัตราดอกเบี้ยลูกค้ารายใหญ่ชั้นดี (เอ็มแอลอาร์) ลบ 1% ต่อปี ตลอดอายุสัญญา 
ทางเลือกที่ 2 อัตราดอกเบี้ยลอยตัว 2 ปีแรก คิดอัตราดอกเบี้ยเอ็มแอลอาร์ลบ 3% ต่อปี หลังจากนั้นคิดอัตราดอกเบี้ยเอ็มแอลอาร์ลบ 1% ต่อปี 
ส่วนลูกค้าที่ขอกู้ในโครง การทั่วไปหรือบ้านมือสอง ปีแรกคิดอัตราดอกเบี้ยคงที่เท่ากับ 3.99% ต่อปี หลังจากนั้นคิดอัตราดอกเบี้ยเอ็มแอลอาร์ลบ 0.50% ต่อปี ตลอดอายุสัญญา วงเงินกู้สูงสุดถึง 95% ของราคาประเมิน ระยะเวลาการกู้สูงสุด 30 ปี สามารถเลือกรับเงื่อนไขอัตราดอกเบี้ยได้จนถึงวันที่ 30 มิ.ย. 2553
นอกจากนี้ ธนาคารยังจะลดอัตราดอกเบี้ยสินเชื่อบ้านอีก 0.25% ต่อปี เป็นระยะเวลานานสูงสุดถึง 2 ปี
อย่างนี้สิถึงจะเรียกว่าเปิดเกมรุกเต็มรูปแบบ!!!
ลูกค้าที่ใช้บริการ “สินเชื่อบ้านธนาคารนครหลวงไทย” คู่กับบริการ “SCIB Mortgage Plus” ซึ่งเป็นกรมธรรม์ประกันชีวิตกลุ่มคุ้มครองสินเชื่อแนบท้ายสัญญาเพิ่มเติมคุ้มครองอุบัติเหตุของบริษัทประกันชีวิตนครหลวงไทย พร้อมกันนี้ยังสามารถขอสินเชื่อเพื่อชำระค่าเบี้ยประกันชีวิตเพิ่มเติมได้ 100% รวมทั้งยังได้รับสิทธิลุ้นรับบัตรกำนัลมูลค่าเท่ากับค่าเบี้ยประกันที่ชำระสูงสุด ไม่เกิน 1 แสนบาท จากกิจกรรมส่งเสริมการขายอีกด้วย โดยธนาคารจะจัดให้มีพิธีการจับรางวัลสำหรับลูกค้าผู้โชคดีที่ใช้บริการดังกล่าวจำนวน 10 รางวัล เดือนละ 1 ครั้ง ซึ่งจะจับรางวัลครั้งแรกในปลายเดือนเมษายน 2553 และมั่นใจว่ารูปแบบโปรแกรมสินเชื่อและกิจกรรมส่งเสริมการตลาดที่ธนาคารได้พัฒนาขึ้นในแต่ละช่วงจะสามารถรองรับกับความต้องการซื้อที่อยู่อาศัยของลูกค้าแต่ละกลุ่มเป้าหมายได้เป็นอย่างดี